Diari Oficial de la Generalitat Valenciana


Sumari del DOGV 1255, del 01-03-1990 (1990/816701)

ORDRE de 22 de febrer de 1990, de la Conselleria de Cultura, Educació i Ciència, per la qual són delegades determinades atribucions en el Comissari de «Música 92».
-------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/02/22/(1)/dof/vci/html**

### Dades del document

Número de DOGV
:   1255

Data del DOGV
:   01-03-1990

Secció del DOGV
:   DISPOSICIONS GENERALS

Número del document
:   1990/816701


Data del document
:   22-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de febrer, de la Conselleria de Cultura, Educació i Ciència, per la qual són delegades determinades atribucions en el comissari de "Música 92".  
El Decret 12/1990 de 28 de febrer del Consell de la Generalitat Valenciana regula el comissari de Música 92 com a òrgan responsable de la gestió, l?execució i la coordinació d'aquest projecte, i resta adscrit orgànicament i pressupostàriament a la Conselleria de Cultura, Educació i Ciència.  
La necessitat d'obtenir una agilitat i eficàcia més gran en la gestió d'aquestes activitats, i tenint en compte les seues peculiaritats, fan convenient procedir a la delegació de determinades atribucions, pròpies del cap de Departament.  
Per tot això, en virtut de les facultats conferides per l'article 6 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
1. Per a l?execució del programa pressupostari Música 92, són delegades en el comissari les facultats següents corresponents al cap de Departament, en relació amb els crèdits assignats al programa esmentat.  
a) L'autorització de despeses pròpies, dins els límits legals i pressupostaris.  
b) La disposició dels crèdits corresponents.  
c) La proposta de pagaments corresponents a les despeses pròpies del programa pressupostari esmentat.  
d) L'exercici de les facultats ordinàries en matèria de contractació administrativa, dins els límits legals i pressupostaris.  
e) L'exercici de les facultats en matèria de contractació subjectes al dret privat, dins els límits legals i pressupostaris.  
2. Aquestes funcions són delegades en el comissari de Música 92 fins un límit màxim de 39.401.304 PTA.  
Article segon  
La delegació prevista en l'article anterior d'aquesta Ordre es confereix sense perjudici de la facultat del conseller de reclamar el coneixement i la resolució de tots els assumptes que estime convenients.  
Article tercer  
La delegació prevista en aquesta Ordre podrà ser lliurement revocada de conformitat amb el que estableix l'article 68.5 de la Llei de la Generalitat Valenciana 5/1983, de 30 de desembre de Govern Valencià.  
Article quart  
Quart s'utilitzarà la delegació conferida per aquesta Ordre, haurà de fer-se constar aquest aspecte en la resolució adoptada, de conformitat amb el que estableix l'article 68.6 de la Llei 5/1983, de 30 de desembre, de Govern Valencià i l'article 93.4 de la Llei de Procediment Administratiu.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de febrer de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI